Drucminai

Drucminai – kaimas Varėnos rajono savivaldybėje, 5 km į pietvakarius nuo Panočių, Dainavos girioje, prie Kaniavėlės upelio. Yra kapinės, 2019 m. pastatytas paminklas kaimo gyventojų atminimui. Miško keliai į Rudnią, Paąžuolę. Į pietus nuo kaimo plyti Sienyčios ir Drucminų pelkės.


 Etimologija 
Vietovardis kilęs iš šaltiniuose minimo asmenvardžio Drucminas ar Drucminis (← *Drūtminas, Dručminas). Tai būtų dviskiemenis asmenvardis, kurio pirmasis sandas būtų iš žodžio drū́tas („storas, stiprus, galingas“), o antrasis – iš šaknies min-/men- („minėti, atsiminti“).

 Istorija 
Drucminų apylinkėse rasta paleolito radinių, vėlesnių laikų pilkapių.

Rašytiniuose šaltiniuose minimi nuo 1641 m. Čia gyveno vienas dešimtininkas ir 3 miško sargai (osočnykai) – visi minimi kaip Drucminiai. Jiems priklausė 2 valakai žemės. Kaimo gyventojai lažo nėjo, bet turėjo pristatyti į dvarą duoklę (pvz., 1764 m. – 12 kapų grašių džiovintų baravykų). XIX a. vid. Drucminiuose gyveno Petrušiai, Sereičikai, Nalivaikos, Stoniai, Adamoniai, Švedai, Klimavičiai, Kaziukonys, Akėciniai, Špiteliūnai.Vidas Abromaitis. Ko dar nežinome apie Ūlos kraštą , Merkio kraštas, 2022 m. vasario 15 d. Nr. 13, p. 4.

XIX a. pab. Drucminai pateko į Lydos apskrities Kaniavos valsčių. Lenkų valdymo laikais Drucminuose veikė Šv. Kazimiero draugijos skyrius su ~100 narių.

 Gyventojai 

Pagal lenkų valdžios 1921 m. atliktą surašymą kaime gyveno 128 žmonės, iš kurių visi užsirašė lietuviais.1921 m. Lenkijos gyventojų surašymo duomenys (lenk.)

 Šaltiniai 

Kategorija:Varėnos rajono savivaldybės gyvenvietės